มีอะไรกับแฟนไม่ได้ป้องกันหรือไม่ได้กินยาคุม คืนที่27พ.ค แล้วตอนเช้า28 พ.ค มีประจำเดือนมาปกติ3วัน แล้ววันที่28มิ.ย ประจำเดือนยังไม่มาอยากรู้ว่าท้องหรือไม่ท้องค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ในกรณีนี้ หากหลังมีเพศสัมพันธ์ครั้งสุดท้าย ประจำเดือนมาเป็นปกติแล้ว มีโอกาสตั้งครรภ์ได้น้อยมากค่ะ ยกเว้นว่าเลือดที่มาตอนนั้นจะเป็นเลือดที่ออกมาจากสาเหตุอื่นที่ไม่ใช่ประจำเดือนแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ และประจำเดือนก็ยังไม่มา ควรปรึกษาสูตินรีแพทย์